Case ID: 1180957
Sentence 51: Seçki Məcəlləsinin 170.2-ci maddəsinə əsasən, dairə seçki komissiyası və ya Mərkəzi Seçki Komissiyası birmandatlı seçki dairəsi üzrə aşağıdakı hallarda seçkiləri etibarsız sayır: - 170.2.1. səsvermə keçirilməsi və ya səsvermənin nəticələrinin müəyyənləşdirilməsi zamanı seçki dairəsi üzrə yol verilən qanun pozuntuları seçicilərin iradəsini müəyyənləşdirməyə imkan vermədikdə; - 170.2.2. birmandatlı seçki dairəsi üzrə səsvermə zamanı səsvermənin nəticələri etibarsız sayılmış seçki məntəqələrinin sayı həmin seçki dairəsində olan seçki məntəqələrinin ümumi sayının 2/5 hissəsindən çoxunu təşkil etdikdə və ya ləğv edildikdə, o şərtlə ki, həmin seçki məntəqələrində qeydə alınmış seçicilərin sayı seçki dairəsi üzrə qeydə alınmış seçicilərin ümumi sayının 1/4-dən çoxunu təşkil etsin; - 170.2.3. məhkəmənin qərarı əsasında.Məhkəmə yuxarıda qeyd edilən normaların tələblərini və işin apellyasiya instansiyası məhkəməsi tərəfindən müəyyən edilən hallarını nəzərdən keçirərək hesab edir ki, iddiaçının şikayəti üzrə MSK tərəfindən qanuna müvafiq araşdırma aparılmış və icraatın nəticəsi olaraq əsaslandırılmış qərar qəbul edilmiş, Seçki Məcəlləsinin 170.2-ci maddəsində təsbit olunmuş əsaslar hazırkı işdə müəyyən edilməmişdir.